****

**REPUBLIKA E KOSOVËS/ REPUBLIKA KOSOVA/ REPUBLIC OF KOSOVO**



KOMUNA E JUNIKUT

OPSTINA JUNIK/ MUNICIPALITY OF JUNIK

KOMUNA E JUNIKUT

RAPORTI I BUXHETIT KOMUNAL PËR PERIUDHËN JANAR – qershor/ 2023

**Junik, Korrik -2023**

Informata -II- Financiare Periodike 2023

Kërkesat për raportim

Informata Financiare Komunale për periudhën Janar – Qershor 2023, bëhet në bazë të kërkesave për raportim të përkohshëm dhe vjetor bazuar në dispozitat e neneve 46.1 dhe 46.2 të Ligjit Nr. 03/L-048 “Për Menaxhimin e Financave Publike dhe Përgjegjësitë” dhe statutit Komunal.

Informata Financiare Komunale Periodike ka për qëllim të informimit objektiv lidhur me ecurinë dhe me treguesit relevant rreth përmbushjes së planit të grumbullimit të mjeteve sipas burimeve, përmbushjes së obligimeve të planifikuara sipas plan programeve, dinamikën e mjeteve të shpenzuara dhe atë sipas natyrës së shpenzimeve dhe kategorive të përcaktuara buxhetore, rrjedhën e parasë si dhe treguesit tjerë që kanë ndikuar në rezultatet e përgjithshme për këtë periudhë.

Ecuria e përgjithshme e këtyre treguesve do të prezantohet për 14 programet buxhetore :

1. Zyra e Kryetarit
2. Kuvendi Komunal
3. Administrata e Përgjithshme
4. Buxhet dhe Financa
5. Zhvillim Ekonomik
6. Shërbimet publike dhe Inspeksion
7. Urbanizëm, Gjeodezi, Kadastër dhe Mjedis
8. ZKK ( Zyra Komunale për Komunitete)
9. Shëndetësi
10. Mirëqenie Sociale
11. Shërbimet e kujdesit primar
12. Arsim, Kulturë, Rini dhe Sport
13. Arsimi i mesëm
14. Arsimi fillor

TË HYRAT DHE SHPENZIMET BUXHETORE PERIODIKE

Ky raport financiar është përgatitur në përputhje me SNKSP (Standardet Ndërkombëtare te Kontabilitetit ne Sektorin Publik) të bazuar në para të gatshme “Raportimi Financiar sipas Kontabilitetit të bazuar në para të gatshme”. Shënimet në pasqyrat financiare paraqesin pjesë integrale për ta kuptuar pasqyrën, andaj duhet të lexohen së bashku me pasqyrat.

Pasqyrat financiare janë për Komunën e Junikut. Komuna e Junikut kontrollohet nga Qeveria e Kosovës dhe të gjitha aktivitetet e saja financohen nga Buxheti i Konsoliduar i Kosovës.

Komuna e Junikut nuk operon me llogarinë e vet bankare. Qeveria operon me funksion të centralizuar të Thesarit i cili e administron pranimin e parave të gatshme të mbledhura nga të gjitha entitetet buxhetore gjatë vitit financiar. Pagesat e bëra në këtë llogari sa i përket Komunës së Junikut janë të paraqitura në kolonën e llogarisë së vetme të Thesarit në Pasqyrën e Pranimeve dhe pagesave të Parave të Gatshme.

Buxheti i aprovuar në Asamblenë Komunale për vitin 2023 është në vlerë **1,877,346.00€** i cili ka pësuar ndryshime gjatë periudhës Janar – Qershor 2023 për të hyrat nga donacionet dhe donacionet e bartura nga viti 2022 në vlerë **2,469.85€,** Bartja e te hyrave te pashpenzuara të vitit 2022 te bartura për shpenzim në vitin 2023 në shumë prej **195,144.42€** , nga niveli Qendror është rritur kategoria e pagave ne shume prej **2,074.49€** për mbulimin e shtesave për përfituesit nga Ligji për rimëkëmbje ekonomike për punëtorët shëndetësor ne QKMF. Buxheti përfundimtar i përgjithshëm duke përfshirë edhe donacionet është në vlerë **2,077,034.76€.**



Gjatë këtij gjashtë mujori të vitit 2023 ka ndryshime në mes të buxhetit fillestar dhe aktual siç janë:

Transferi i donacioneve në shumë totale **2,469.85 €,** prej tyre **260.98 €** nga **UN-HABITAT** janë bartur në kategorinë e investimeve kapitale, **17.50** **€** nga **KOSTT** në kategorinë Mallra dhe shërbime, **356.50€** nga SAVE THE CHILDREN janë bartur në kategorinë e investimeve kapitale, **1,834.87€** nga DEMOS dhe SIDA janë bartur në kategorinë e investimeve kapitale .

Kategoria e pagave është rritur në shumë prej **2,074.49€** për mbulimin e shtesave për përfituesit nga Ligji për rimëkëmbje ekonomike për punëtorët shëndetësor në QKMF, sipas vendimit të Qeverisë nr. 15/121 te datës 25.01.2023 .

Transferi i të hyrave të pashpenzuara të vitit 2022 të bartura për shpenzim në vitin 2023 në shumë prej **195,144.42 €,** prej tyre: 39,606.63€ Ne kategorinë e Mallrave dhe Sherbimeve, 64.18€ Ne kategorinë e Subvencioneve dhe transfereve dhe 155,470.61€Ne kategorinë e investimeve kapitale.

**TË HYRAT BUXHETORE 2023**

Pasqyra aktuale Buxhetore 2023, si dhe pasqyrat finale buxhetore për vitet paraprake

Tabela - 2



**TË HYRAT PERIODIKE NGA GRANTI I QEVERISË**



TË HYRAT VETANAKE PERIODIKE 2023

Përveç Grandeve të marra nga niveli qendror, për qëllimet e shpenzimeve të përgjithshme, Komuna ka grumbulluar edhe të hyra vetanake. Ekzistojnë disa kategori kryesore të hyrave vetanake komunale: Tatimi në pronë, Te hyrat nga Shëndetësia, Te hyrat nga Regjistrimi i Automjeteve etj.... Të hyrat totale vetanake të grumbulluara Janar - Qershor 2023 kanë arritur në shumën prej **102,928.66 €** që përbën **64.60%** të planifikimit vjetor **(159,330,00€).**

GRAFIKONI I TË HYRAVE VETANAKE PËRIODIKE 2020 - 2023

Të hyrat vetanake kryesore periodike Janar – Qershor 2023



Ne kategorinë Të hyrat tjera bëjnë pjesë: (Të hyrat nga shërbimet publike-inspeksioni (1,668.00 € ) gjithsejtë 1,668.00€

Periudha Janar - Qershor 2023 karakterizohet me një realizim të të hyrave në total 102,928.66 € apo 64.60% në raport me planifikimin vjetor, ndërsa krahasuar me vitin paraprak 2022 kemi realizuar 38.89% apo 61.11% më pak, shprehur në vlerë monetare diferenca është 161,731.23 € më pak.

SHPENZIMET BUXHETORE 2023

Planifikimi Buxhetor për 2023 duke përfshirë edhe donacionet është **2,077,034€,** gjatë kësaj periudhe janë alokuar mjete në vlerë **1,654,626.56€** ndërsa janë shpenzuar **986,244.04€,** apo **59.61%** e buxhetit të alokuar.

Struktura e shpenzimeve sipas kategorive ekonomike.



* Pagat dhe mëditjet të alokuara në vlerë 816,822.52€ janë shpenzuar 735,326.30€ apo 90.02% e mjeteve të alokuara. Krahasuar me vitin paraprak shpenzimi në këtë kategori është më i lartë për 41.48% për shkak ndikimit të ndryshimeve bazuar ne ligjin për rimëkëmbje ekonomike dhe te përvojës se punës si dhe hyrjes ne fuqi te ligjit te pagave ne muajin shkurt 2023. Pjesëmarrja e pagave në shpenzimin e përgjithshëm Komunal është 74.56% .
* Mallrat & shërbimet të nënalokuara në vlerë 273,927.63€ janë shpenzuar 62,245.37€ në përqindje 22.72% e mjeteve të alokuara. Krahasuar me vitin paraprak kemi shpenzime më të ulëta për 51.53%. Pjesëmarrja e Mallrave & Shërbimeve në shpenzimin e përgjithshëm Komunal është 6.31%.
* Shpenzimet komunale - Komunalit të nënalokuara në vlerë 37,700.00€ janë shpenzuar 16,287.37€ ose në shkallën prej 43.20% të mjeteve të alokuara. Krahasuar me vitin paraprak kemi shpenzime më të ulta për 11.42%. Pjesëmarrja e shpenzimeve komunale në shpenzimin total komunal është 1.65%.
* Subvencionet të alokuara në vlerë 52,064.18€ janë shpenzuar 1,150.00€ ose në shkallën prej 2.21% të mjeteve të alokuara. Krahasuar me vitin paraprak kemi shpenzime më të ulëta për 93.23%. Pjesëmarrja e shpenzimeve te subvencioneve në shpenzimin total komunal është 0.12%.
* Shpenzimet kapitale të alokuara në vlerë prej 474,112.23€ janë shpenzuar 171,235.00€ ose në shkallën prej 36.12% të mjeteve të alokuara. Krahasuar me vitin paraprak kemi shpenzime më të larta për 178.68%. Pjesëmarrja e shpenzimeve kapitale në shpenzimin total komunal është 17.36%.
* Në total mjetet e alokuara për periudhën gjashtë mujore të vitit 2023 në vlerë prej 1,654,626.56€ janë shpenzuar në vlerë prej 986,244.04€ ose në shkallën 59.61% të mjeteve të alokuara, krahasuar me periudhën e njëjtë të vitit 2022 shpenzimet janë më të larta për 32.39%.





SHPENZIMET ANALITIKE KOMUNALIVE, SUBVENCIONEVE DHE INVESTIMEVE KAPITALE





Shënime shpjeguese:

Në totalin e pagave të shpenzuara në vlerë prej **735,326.30€** janë nga granti i përgjithshëm, për pagesën e pagave të punëtorëve në listën e pagave.

Kategoria e Mallrave dhe shërbimeve të shpenzuara në vlerë prej **62,245.37€** te gjitha janë nga granti i përgjithshëm.

Kategoria e Komunalive të shpenzuara në vlerë prej **16,287.37€** të gjitha janë nga granti i përgjithshëm.

Kategoria e Subvencioneve të shpenzuara në vlerë prej **1,150.00€** të gjitha janë nga granti i përgjithshëm.

Kategoria e Investimeve Kapitale të shpenzuara në vlerë prej **171,235.00€** nga granti i përgjithshëm janë **125,000.00€,** nga te hyrat vetanake te vitit 2023 janë **32,185.00** kurse **14,050.00€** janë nga te hyrat vetanake te bartura të vitit 2022.

Shpenzimet sipas Drejtorive dhe progresi me periudhën e njëjtë të viteve paraprake



Në kuadër të Shëndetësisë janë të përfshira: Drejtoria e Shëndetësisë (Administrata), QKMF dhe Shërbimet Sociale.

Në kuadër të Arsimit janë të përfshira: Drejtoria e Arsimit (Administrata), Arsimi fillor dhe Arsimi i mesëm.

* Progresi i shpenzimeve kapitale sipas projekteve për vitin 2023



**Mjetet e alokuara për Investime kapitale janë 474,112.23€ nga këto burime:**

* Grandi 256,570.00€ + Te hyrat vetanake 59,619.27€ + Te hyrat e bartura 155,470.61€ dhe 2,452.35€ nga donacionet.

Realizimi i buxhetit për investime kapitale në total është 171,235.00€ **,** prej tyre (125,000.00€ nga Grandi + 32,185.00€ nga të hyrat vetanake + 14,050.00€ nga të hyrat e bartura dhe 0.00€ nga Donacionet).

Progresi i realizimit te investimeve Kapitale karshi mjeteve të alokuara për periudhën Janar – Qershor të vitit 2023 është **36.12% .**

PASQYRA E OBLIGIMEVE TË PA PAGUARA JANAR– QERSHOR 2023

****

**Të arkëtueshmet**

****

* REKAPITULLIMI I INFORMATËS FINANCIARE

Kjo informatë periodike Janar – Qershor / 2023 ka për qëllim informimin detal dhe objektiv për të gjithë treguesit financiar, qofshin pozitive apo negative.

Qëllimi kryesor i këtij raporti është që rezultatet pozitive të menaxhimit të këtij buxheti ti forcojmë dhe ti rrisim më tutje, ndërsa treguesit negativë ti eliminojmë gjatë periudhave në vijim. E tërë kjo me qellim që të jemi sa më të suksesshëm në realizimin e të hyrave dhe shpenzimeve për qëllimet e përcaktuara me planet dinamike të veprimit sipas ligjit mbi Buxhetin.

* **PLANIFIKIMI BUXHETOR JANAR - QERSHOR 2023**

Buxheti fillestar i aprovuar nga Kuvendi Komunal në vlerë **1,877,346.00€** ka pasur ndryshime – rritje në periudhën Janar - Qershor 2023 për: **2,469.85€,** nga mjetet e pranuara nga donacionet dhe donacionet e bartura nga viti 2022, Bartja e te hyrave te pashpenzuara të vitit 2022 te bartura për shpenzim në vitin 2023 në shumë prej **195,144.42€,** nga mjetet e pranuara nga niveli Qendror **2,074.49€**. Do të thotë buxheti total për vitin 2023 ka vlerën: **2,077,034.76€.**

* **SHPENZIMET BUXHETORE PERIODIKE JANAR - QERSHOR 2023**
* **Shpenzimet nga Grandi qeveritar:** Mjetet e alokuara nga ky burim janë  ***1,363,932.52€***, janë shpenzuar  ***940,009.04€*** që do të thotë **68.92%** të mjeteve të alokuara.
* **Shpenzimet nga të hyrat vetanake:** Mjetet e alokuara nga ky burim janë  ***93,079.77€***, janë shpenzuar ***32,185.00 €*** që do të thotë **34,58%** te mjeteve të alokuara.
* **Shpenzimet nga Mjetet e bartura të viti paraprak:** Mjetet e alokuara nga ky burim janë  ***195,144.42€***, janë shpenzuar ***14,050.00 €*** që do të thotë **7,20%** te mjeteve të alokuara.
* **Shpenzimet nga Donacionet dhe Participimet:** Nga mjetet e pranuara në vlerë ***2.469.85€*** janë shpenzuar ***0.00€*** ose **0.00%** të mjeteve të alokuara – pranuara.
* **Ne përgjithësi në ketë periudhe Janar - Qershor 2023 vlen të përmendet efikasitet mesatar në menaxhimin e buxhetit (pagesa) 59.61% e mjeteve të alokuara buxhetore, krahasuar me periudhën e njëjtë te vitit 2022 kemi shpenzime me te larta prej 32.39%.**
* **TË HYRAT BUXHETORE PERIODIKE JANAR - QERSHOR 2023**
* **Të Hyrat Vetanake: Komuna ka realizuar dhe alokuar të hyra vetanake në periudhën Janar - Qershor 2023, me të hyra të bartura dhe donacione 290,694.04€ ose 17.57% të alokimeve prej 1,654,626.56€.**
* **Pengesat që kanë ndikuar në rezultate edhe më të mëdha janë:**
  1. Grandi Qeveritar jo i mjaftueshëm për realizimin e aktiviteteve te parapara nga Komuna dhe kufizimet ne planifikimin e shpenzimeve operative.
  2. Situata e krijuar pas shfaqjes se pandemisë COVID 19

Duke pasur parasysh indikatorët e lartë cekur Komuna e Junikut, në Periudhën Janar –Qershor 2023 ka arritur rezultate të mira të cilat u bënë të ditura më lartë.

ZKF Drejtori Buxhet e Financa Kryetari i Komunës

Arten Hamza Vjollca Qestaj Ruzhdi Shehu